Държавен вестник, бр. 60, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  60
1. В наименованието абревиату рата 
„АФКОС“ и скобите се заличават.
2. В чл. 1 абревиатурата „АФКОС“ и ско­
бите се заличават.
3. В чл. 9 думите „Дирекция „Координа­
ция на борбата с измамите със средства на 
Европейския съюз (АФКОС)“ се заменят с 
„дирекция „Координация на борбата с право­
нарушенията, засягащи финансовите интереси 
на Европейския съюз (АФКОС)“.
4. В чл. 10а, в основния текст думите 
„чл. 150м, т. 20“ се заменят с „чл. 141о, ал. 2, 
т. 8“.
5. В чл. 11, ал. 2 думите „на основание 
чл. 150м, т. 9 ППЗМВР“ се заличават.
§ 71. В Постановление № 180 на Министер­
ския съвет от 2005 г. за създаване на Съвет за 
координация и обмен на информация между 
органите, осъществяващи контрол на пазара 
на стоки (обн., ДВ, бр. 65 от 2005 г.; изм. и 
доп., бр. 78 от 2005 г., бр. 40 от 2006 г., бр. 62 
от 2007 г., бр. 71 от 2008 г., бр. 45 и 93 от 
2009 г. и бр. 52 и 88 от 2011 г.) в чл. 3, ал. 2, 
т. 11 думите „Главна дирекция „Криминал­
на полиция“ се заменят с „Главна дирекция 
„Национална полиция“.
§ 72. В Постановление № 125 на Минис­
терския съвет от 2005 г. за създаване на Дър­
жавно-обществена консултативна комисия по 
въпросите на превенцията на престъпността 
(обн., ДВ, бр. 55 от 2005 г.; изм. и доп., бр. 45, 
79 и 102 от 2009 г. и бр. 5 от 2010 г.) в чл. 3, 
ал. 4 се правят следните изменения:
1. В т. 2 думите „Главна дирекция „Крими­
нална полиция“ се заменят с „Главна дирекция 
„Национална полиция“.
2. Точка 3 се отменя.
§ 73. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
7332
ПОСТАНОВЛЕНИЕ № 167
ОТ 30 ЮЛИ 2012 Г.
за приемане на Наредба за военния отчет на 
български граждани и техника за мирно и 
военно време и за одобряване на Тарифа за 
таксите, събирани от Централното военно 
окръжие и подчинените му териториални 
структури по Закона за резерва на въоръже­
ните сили на Република България
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за военния отчет 
на български граждани и техника за мирно 
и военно време.
Чл. 2. Одобрява Тарифа за таксите, съ­
бирани от Централното военно окръжие и 
подчинените му териториални структури по 
Закона за резерва на въоръжените сили на 
Република България. 
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за военния отчет на български граждани и 
техника за мирно и военно време
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията 
и редът за създаване, водене, съхранение на 
регистри и военноотчетни документи, воде­
нето на военен отчет на български граждани 
и техника за мирно и военно време и адми­
нистративното обслужване на гражданите. 
Чл. 2. Отчетът на резерва по чл. 4, ал. 1 и 
2 от Закона за резерва на въоръжените сили 
на Република България (ЗРВСРБ) за мирно и 
военно време включва дейностите по вписване 
на военен отчет на определените със ЗРВСРБ 
български граждани и техника, воденето на 
отчета и отписване от военен отчет.
Чл. 3. (1) Министърът на отбраната ръко­
води дейностите по планиране, организиране, 
управление, подготовка, използване и водене 
на военния отчет чрез Централното военно 
окръжие и подчинените му органи за водене 
на военния отчет.
(2) Органите за водене на военния отчет 
на Централното военно окръжие са военните 
окръжия, областните военни отдели/отдел 
„Столичен“ и техните офиси за военен отчет 
в общината/района.
(3) Във воденето на военния отчет участ­
ват и командирите/началниците на военни 
формирования, както и ръководителите на 
структурите по чл. 50, ал. 2 от Закона на 
отбраната и въоръжените сили на Република 
България (ЗОВСРБ).
Чл. 4. На военен отчет се водят български 
граждани и техника за осигуряване ком­
плектуването на военните формирования от 
въоръжените сили в мирно и военно време и 
структурите по чл. 50, ал. 2 ЗОВСРБ на други 
сили от системата за национална сигурност 
на Република България във военно време.